ဧကဓမ္မသုတ်

(၂)သုတ် ရှိပါသည်။ -သံ၊၃၊၇၉။ သံ၊မြန်၊၃၊၈၃-၄။ သံ၊ဋ္ဌ၊၃၊၁၈၃။ -သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၃-ဥဒါယိဝဂ္ဂ၊ နဝမသုတ်။ စက္ခု, သောတ, ဃာန, ဇိဝှါ, ကာယ, မန-ဟူသော သံယောဇနိယဓမ္မတို့၌ ဖြစ်သော သံယောဇဉ် အနှောင်အဖွဲ့တို့ကို ပယ်စွန့်ရန် ဗောဇ္ဈင်ခုနစ်ပါး-ဟူသော တစ်ခုတည်းသောတရားကို ဖြစ်စေအပ်, ကြိမ်ဖန်များစွာ ပွားများရမည်ဟု ဘုရားရှင် ဟောတော်မူသည့်သုတ်။ -သံ၊၃၊၂၇၁-၂။ သံ၊မြန်၊၃၊၂၇၃-၄။ -သံယုတ္တနိကာယ၊ မဟာဝဂ္ဂသံယုတ္တ၊ ၁၀-အာနာပါနသံယုတ္တ၊ ၁-ဧကဓမ္မဝဂ်၊ ပဌမသုတ်။ ပွားများအပ်, ကြိမ်ဖန်များစွာ အလေ့အလာပြုအပ်သည်ရှိသော် အကျိုးအာနိ သင်ကြီးမားသော အာနာပါနဿတိပွားများပုံကို အကျယ်တဝင့် ဟောတော်မူသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်